|  |
| --- |
| Dokument oprettet 20. april 2022 / kft\_dh  Sag 10-2021-00821 – Dok. 576626 |

# Referat af møde i forretningsudvalget den 27. april 2022

Til stede: Thorkild Olesen, Sif Holst, Jan Jakobsen, Kathe B. Johansen, Lars Ahlburg, Anni Sørensen, Katrine Mandrup Tang, Jesper Kejlhof (under punkt 4) og Mette Søndergaard Pedersen (referent).

Afbud: Pia Allerslev   
  
**1. Godkendelse af dagsorden**   
Dagsordenen blev godkendt.

**2. Opfølgning på FU-møde den 2. februar 2022**  
Ingen bemærkninger.

**3. Opsamling på FU-seminar den 29. marts 2022**  
Der var enighed om, at det afholdt FU-seminar den 29. marts 2022 var godt, og der var gode drøftelser. Forretningsudvalget godkendte de foreslåede fokuspunkter samt en revideret forretningsorden for forretningsudvalget.

**4. 1. behandling af regnskab DH 2021**  
DH’s administrationschef Jesper Kejlhof deltog under dette punkt og gennemgik regnskab og protokol for DH 2021. Efter enkelte opklarende spørgsmål godkendte forretningsudvalget udkast til regnskab og protokol.

Regnskabet sendes efterfølgende i høring i DH’s medlemsorganisationer med henblik på endelig godkendelse på møde i forretningsudvalget den 7. juni 2022.

**5. Strategi for retssikkerhed**Der er udarbejdet en ny strategi for DH’s arbejde med retssikkerhed på socialområdet. Strategien er baseret på at imødekomme to udfordringer: Dels har serviceloven vist sig ikke at være den garanti for hjælp, som det tidligere har været tilfældet, og dels kombinationen af økonomisk efterslæb og stram økonomistyring, der præger handicapområdet og udviklingen af det.

Udkast til strategien er drøftet på et møde med DH’s medlemsorganisationer den 7. marts 2022.

Forretningsudvalget godkendte DH’s strategi for arbejdet med retssikkerhed.

**6. DH’s forslagskatalog på retssikkerhedsområdet**I tilknytning til den nye strategi for arbejdet med retssikkerhed på socialområdet er der udarbejdet et opdateret politisk forslagskatalog, som ligeledes blev præsenteret på mødet med DH’s medlemsorganisationer den 7. marts 2022, og det har efterfølgende været i to høringsrunder hos medlemsorganisationerne.

Forretningsudvalget drøftede forslagskataloget; deriblandt DH’s mangeårige arbejde med forbedring af retssikkerheden og den manglende lydhørhed hos politikerne. Forslagskataloget indeholder en lang række forslag, der tager afsæt i de forslag, der indgik i kataloget fra 2016, nye forslag affødt af DH’s nye strategi på området, og DH’s politik om specialeplanlægning, relevante forslag fra DH’s socialpolitik, relevante forslag fra DH’s børnekatalog samt input fra medlemsorganisationerne.

Forretningsudvalget godkendt forslagskataloget; herunder, at DH vil arbejde for at afklare en model, som fjerner kommunernes økonomiske incitament for at trække sager i langdrag eller foretage grænsesøgende afgørelser.

**7. Udpegning til Dialogforum i Region Midtjylland**

DH kan udpege repræsentanter til Regionalt Dialogforum i Region Midtjylland gældende for en 4-årig periode.

Forretningsudvalget besluttede at udpege:

Jette Sloth Flor, Hjerneskadeforeningen

Bjarne Hvidsten, Foreningen Danske DøvBlinde

**8. Udpegning til det regionale kontaktforum i Region Syddanmark**

DH kan udpege repræsentanter til kontaktforum for handicap i Region Syddanmark gældende for en 4-årig periode.

Forretningsudvalget besluttede at udpege:

Ib Poulsen, LEV

Kaj Bjerre Westphal, Scleroseforeningen

Anne Hvidbjerg Jørgensen, SIND

Børge Larsen, UlykkesPatientForeningen & PolioForeningen

Gitte Stærk, Psoriasisforeningen

Flemming Frederiksen, Hjernesagen

Peter Skov Jørgensen, Muskelsvindfonden

Søren Rishøj Jakobsen, Osteoporoseforeningen

Gert Weinhardt, Foreningen Danske DøvBlinde

**9. Udpegning til de regionale dialogfora**DH kan udpege repræsentanter til regionale dialogfora knyttet til KKR til vakante pladser gældende for en 4-årig periode.

Forretningsudvalget besluttede at udpege:

Region Nordjylland: Vibeke Faurholt Jensen, Foreningen Danske DøvBlinde

Region Sjælland: Winnie Lindner Pedersen, Lev

Det betyder, at der fortsat er en vakant plads i hhv. region Sjælland og Hovedstaden, som det ikke har været muligt at finde kandidater til.

**10. Udpegning til Patientinddragelsesudvalget og Sundhedsbrugerrådet i Region Syddanmark**DH kan udpege medlemmer og stedfortrædere til Patientinddragelsesudvalget i Region Syddanmark gældende for en 4-årig periode.

Forretningsudvalget besluttede at udpege:

Medlemmer:

Francoise Cecile Helene Smet, SIND

Gitte Stærk, Psoriasisforeningen

Dorte Sams, DH Kerteminde

Stedfortræder:

Elise Pedersen, Osteoporoseforeningen

**11. Udpegning til Ankestyrelsens Beskæftigelsesudvalg**DH kan udpege repræsentanter til Ankestyrelsens Beskæftigelsesudvalg til vakante pladser gældende for en 4-årig periode.

Forretningsudvalget besluttede at udpege:

Lizzi Sønderskov, Leverforeningen

Michael Bæk, UlykkesPatientForeningen og PolioForeningen

Karl Vilhelm Nielsen, UlykkesPatientForeningen og PolioForeningen

**12. Temadrøftelse: DH’s sundhedspolitik**   
På baggrund af et temaoplæg tog forretningsudvalget en indledende drøftelse af DH’s kommende sundhedspolitik, der skal sætte fokus på områder med særlig ulighed i sundhed for mennesker med handicap.

Temaoplægget er udarbejdet på baggrund af en lang række input på et møde med DH’s medlemsorganisationer den 23. februar 2022. Den videre proces er, at der holdes yderligere møder med DH’s medlemsorganisationer, og efterfølgende vil forretningsudvalget få sundhedspolitikken til yderligere behandling med henblik på endelig godkendelse på FU-mødet 12. oktober 2022.

**13. Aktuel politisk drøftelse (fast punkt uden sagsfremstilling)**Forretningsudvalget drøftede kort aktuelle politiske emner.

**14. Opfølgning på møde i Udviklingsnetværket**

Udviklingsnetværket er et forum for DH’s medlemsorganisationer, der er aktive i det internationale udviklingssamarbejde. Der er to årlige møder, og forårsmødet fandt sted den 21. marts 2022. I forlængelse af DH’s arbejdsprogram for 2022 forventes engagementsstrategien for det internationale område at blive temaet for efterårets Udviklingsnetværksmøde den 13. september 2022.

Forretningsudvalget tog orienteringen til efterretning.

**15. Implementering af EU’s tilgængelighedsdirektiv**   
Regeringen har fremsat et lovforslag om tilgængelighedskrav for produkter og tjenester, der skal implementere EU’s tilgængelighedsdirektiv. Tilgængelighedsdirektivets formål er, at en række produkter og tjenester fra den 28. juni 2025 skal leve op til nye tilgængelighedskrav og dermed blive tilgængelige for mennesker med handicap.

Forretningsudvalget tog orienteringen til efterretning.

**16. Evaluering af det specialiserede socialområde**

DH er i dialog med Socialministeriet om evalueringen af det specialiserede socialområde, som har været i gang et par år. Efter DH’s opfattelse var det første udkast mangelfuldt, og Thorkild Olesen orienterede om den aktuelle politiske status på området og forventningerne til de kommende politiske forhandlinger.

Forretningsudvalget tog orienteringen til efterretning.

**17. DH’s deltagelse på Folkemødet**   
Ved årets Folkemøde på Bornholm prioriterer DH’s sekretariat særligt ressourcer på et større netværksarrangement i samarbejde med SIND. Arrangementet finder sted lørdag den 18. juni, kl. 10.00-11.30, i SIND’s lokaler på værestedet i Allinge, og vil bestå af en ”fællesskabsbrunch” for venner, bekendte og gode samarbejdspartnere. Alle DH’s medlemsorganisationer modtager invitation.

Forretningsudvalget tog orienteringen til efterretning.

**18. Korte orienteringer fra DH’s sekretariat**

Kort orientering om aktuelle sager i DH’s sekretariat; herunder fotoudstilling om ensomhed og fællesskab samt et politisk udspil med forskellige forslag, der fremmer mennesker med handicaps deltagelse i fællesskabet.

Forretningsudvalget tog orienteringen til efterretning.

**19. Orientering fra FU**

Ingen bemærkninger.

**20. Næste møde**  
Næste møde i forretningsudvalget er tirsdag den 7. juni, kl. 13.00-16.00, via Zoom.

**21. Evt.**

Ingen bemærkninger.